03/07/2020 | Administración LocalMunicipal
Teo
Lista definitiva persoas admitidas e excluídas proceso axente policía local

Por resolución da Alcaldía nº 586/2020 do Concello de Teo, de data 29 de xuño de 2020, aprobouse a lista definitiva de persoas aspirantes admitidas e excluídas no proceso selectivo para a provisión en propiedade dunha (1) praza de axente do corpo da Policía Local, reservada á quenda de mobilidade horizontal correspondente á Oferta de Emprego Público do ano 2019. Achégase a Resolución da Alcaldía. Teo, 30 de xuño de 2020 O alcalde, Rafael Carlos Sisto Edreira Vista a Resolución da Alcaldía de 2 de marzo de 2020 (nº 214/2020), na que se aprobaba a lista provisional de persoas admitidas e excluídas nos procesos selectivos para a provisión en propiedade de varias prazas do corpo da Policía Local, reservadas á quenda de mobilidade horizontal correspondentes á Oferta de Emprego público do ano 2019. Considerando que na devandita Resolución se dispoñía a apertura dun prazo de dez (10) días hábiles, contados desde o seguinte a súa publicación no Boletín Oficial da Provincia para reclamacións ou corrección de defectos. Considerando que en virtude do disposto na Disposición Adicional Terceira do Real Decreto 463/2020, do 14 de marzo, polo que se declarou o estado de alarma para a xestión da situación de crise sanitaria ocasionada polo COVID-19, foron suspendidos os termos e interrompidos os prazos para a tramitación dos procedementos das entidades do sector público. Considerando que o artigo 9 do Real Decreto 537/2020, do 22 de maio, polo que se prorrogou o estado de alarma declarado polo Real Decreto 463/2020, do 14 de marzo (BOE do 23 de maio), determinou en relación aos prazos administrativos suspendidos en virtude do Real Decreto 463/2020, do 14 de marzo, o seguinte: «Con efectos desde o 1 de xuño de 2020, o cómputo dos prazos administrativos que fosen suspendidos renovarase, ou se reiniciará, se así se previu nunha norma con rango de lei aprobada durante a vixencia do estado de alarma e as súas prórrogas.» Considerando que a disposición derrogatoria única, apartado segundo, do citado Real Decreto 537/2020, do 22 de maio, estableceu que: «Con efectos desde o 1 de xuño de 2020, queda derrogada a disposición adicional terceira do Real Decreto 463/2020, do 14 de marzo.» Considerando que con data 5 de xuño de 2020 finalizou o prazo de presentación de reclamacións á lista provisional de persoas aspirantes á praza de Axente da Policía Local, resultando que das 7 persoas inicialmente excluídas, presentaron documentación 4 delas, procedéndose á revisión da documentación presentada. Vista as Bases que rexen a convocatoria, aprobadas por Resolución da Alcaldía, nº 937/2019, de 18 de novembro de 2019 e publicadas no Boletín Oficial da Provincia número 224, de data 25 de novembro de 2019, no Diario Oficial de Galicia, número 234, de 10 de decembro de 2019 e no Boletín Oficial do Estado, número 308 de 24 de decembro de 2019, e de conformidade co establecido no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo. En virtude do exposto e no uso das facultades que me confire o artigo 21.1 da Lei 7/1985, do 2 de abril, reguladora das bases do réxime local e demais normativa aplicable, Primeiro.- Aprobar a lista definitiva de persoas aspirantes admitidas e excluídas do proceso convocado para a provisión en propiedade dunha praza de axente do corpo da Policía Local, reservada á quenda de mobilidade horizontal correspondente á Oferta de Emprego público do ano 2019. Segundo.- Convocar aos membros do tribunal cualificador para o vindeiro día 8 de xullo de 2020, ás 09:00 horas, na Casa Común de Oza, ao efecto de constitución do tribunal e valoración dos méritos achegados polas persoas aspirantes. Terceiro.- Facer pública a presente resolución, mediante a publicación do anuncio no Boletín Oficial da Provincia, no taboleiro de anuncios, na páxina web e na sede electrónica deste Concello: www.teo. gal e notificala aos membros do tribunal cualificador. Cuarto.- Dar conta ao Pleno na vindeira sesión ordinaria que se celebre. Teo, asinado na data que figura na marxe. O alcalde, A secretaria xeral, que dou fe Rafael Carlos Sisto Edreira Virginia Fraga Díaz